Oʻzbekiston Respublikasi Hukumatining Toshkent shahri hokimligi huzuridagi Obodonlashtirish bosh boshqarmasi faoliyatini takomillashtirishga yoʻnaltirilgan ayrim qarorlariga oʻzgartirish va qoʻshimchalar kiritish haqida
(resolution, 2017-05-10)

Toshkent shahri hokimligi huzuridagi Obodonlashtirish bosh boshqarmasi ixtisoslashtirilgan boshqarmalarining tashkiliy tuzilmasini yanada takomillashtirish, boshqaruv va yordamchi xodimlari sonini tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin. 1. Vazirlar Mahkamasining 2009-yil 1-apreldagi 91-son qarori (Oʻzbekiston Respublikasi QT, 2009-y., 4-son, 24-modda) bilan tasdiqlangan Shahar va tuman obodonlashtirish boshqarmalari xodimlari mehnatiga haq toʻlash va ularni moddiy ragʻbatlantirish tartibi toʻgʻrisidagi Nizomning 9-bandida: quyidagi mazmundagi oʻn ikkinchi xatboshi qoʻshilsin: “Toshkent shahri hokimligi huzuridagi Obodonlashtirish bosh boshqarmasining Fuqarolarga xizmat koʻrsatish boshqarmasining, Toshkent shahri tumanlari obodonlashtirish boshqarmalari, Nukus va viloyat markazi boʻlgan shaharlar obodonlashtirish boshqarmalari, viloyatga (Qoraqalpogʻiston Respublikasida respublikaga) boʻysunuvchi shaharlar hamda tumanlar obodonlashtirish boshqarmalari xodimlariga obodonlashtirish sohasidagi uzluksiz umumiy ish staji (uzoq muddat xizmat qilganligi) uchun quyidagi miqdorlarda har choraklik mukofot toʻlanadi: Uzoq muddat xizmat qilganligi uchun mukofot olish huquqini beradigan obodonlashtirish sohasidagi uzluksiz ish staji Uzoq muddat xizmat qilganligi uchun mukofot miqdorini hisoblash uchun oylik tarif stavkasiga nisbatan koeffitsiyent 1 yildan 3 yilgacha 0,3 3 yildan 5 yilgacha 0,6 5 yildan 10 yilgacha 0,8 10 yil va undan koʻp 1,0 ”; oʻn ikkinchi xatboshi oʻn uchinchi xatboshi deb hisoblansin. 2. Vazirlar Mahkamasining “Toshkent shahrini obodonlashtirish ishlarini tashkil etishni takomillashtirish chora-tadbirlari toʻgʻrisida” 2010-yil 11-noyabrdagi 251-son qarorida (Oʻzbekiston Respublikasi QHT, 46-son, 414-modda): a) 2-bandda: quyidagi mazmundagi beshinchi xatboshi qoʻshilsin: “Toshkent shahri hokimligi huzuridagi Obodonlashtirish bosh boshqarmasi ixtisoslashtirilgan boshqarmalarining tashkiliy tuzilmasi 4a, 4b, 4v, 4g, 4d, 4e, 4j, 4z, 4i va 4k-ilovalarga muvofiq”; beshinchi va oltinchi xatboshilar tegishli ravishda oltinchi va yettinchi xatboshi deb hisoblansin; b) 1-ilovada: 16-bandning sakkizinchi xatboshi quyidagi tahrirda bayon qilinsin: “Toshkent shahri hokimligi bilan kelishgan holda ixtisoslashtirilgan boshqarmalar rahbarlarini lavozimga tayinlaydi va lavozimdan ozod qiladi”; 21-bandning ikkinchi xatboshiga “Toshkent shahri hokimligining Moliya bosh boshqarmasi bilan kelishgan holda” soʻzlari qoʻshilsin; v) quyidagi mazmundagi 4a, 4b, 4v, 4g, 4d, 4e, 4j, 4z, 4i va 4k-ilovalar qoʻshilsin: g) 5-ilovaning “Lavozim va kasblar nomi” ustunining 17-pozitsiyasi quyidagi tahrirda bayon qilinsin: “Uchastka masteri, brigadir, katta dispetcher, katta master”; d) 5a-ilovada: “Lavozim nomi” ustunining 10-pozitsiyasi quyidagi tahrirda bayon qilinsin: “Uchastka masteri, brigadir, katta dispetcher, katta master”; 11-pozitsiya chiqarib tashlansin. 3. Vazirlar Mahkamasining “Toshkent shahri hududidagi kanallarning sanitariya holatini yaxshilash va obodonlashtirish chora-tadbirlari toʻgʻrisida” 2013-yil 16-oktabrdagi 282-son qarori 4-bandining ikkinchi xatboshi va qarorga 2-ilova oʻz kuchini yoʻqotgan deb hisoblansin.